AJAKOHAST OTSE TAEVAST
Pia, siin peab nüüd pisut ettevaatlik olema.
Siin on palju kive,
kuid saame hakkama.
Saame hakkama. Hoiame aga kividest kinni ja...
Ilusad kivid muide,
mille keskel kasvavad erinevad taimed.
Ilus tõesti.
Oleme täna Karmeli mäel
ja kui sa mõtled, kus see Karmeli mägi veel on,
siis mäletad kindlasti Eelijat?
Vot siin ta elas ja kulgeski
ja Eelija päevil toimus siin palju erinevaid asju.
Me kõik räägime Eelijast
ja Eelija aegadest on isegi laul olemas,
mis ütleb: "Käes on nüüd Eelija päevad..."
Vahel tekkib küll küsimus,
kas me ikka teame, millest me räägime ja laulame
ja kas me ikka tahame, et oleks nii nagu Eelija päevil?
Ühtpidi ma tõesti usungi, et me elame sellistel aegadel,
mida Eelija elas.
Nii et, täna vaatame ja uurimegi kogu seda lugu,
sest me oleme huvitatud tulest, mis langeb.
Me usume, et tuli, millest Jeesus rääkis,
on ühtpidi juba tulnud ja on ühtlasi me keskel ning üle.
Mida enam me end avame, seda enam me sellest osa saame
ja mida ilmalikumad me oleme, seda vähem meil seda on.
Nii et, me oleme huvitatud Jumala tulest.
Samas pole küsimus vaid selles, et Eelija käis neil aladel siin.
Jah, ta tegi seda.
Me ei saa ka väita, et tuli, mis langes, langes just siin,
kuigi ega see ju välistatud ka pole.
Samas võis see ka langeda mõni meeter või kilomeeter eemal siit.
Me ei tea.
Kuid igal juhul toimus see siin mäel ja selles piirkonnas siin.
See polnud küll nii,
et Eelija tuli siia, vajutas mingit nuppu, tuli langes
ja kõik probleemid said korraga lahendatud.
Ei.
Lugedes peagi kogu seda lugu, näed ka,
et oli üks olukord, mis nõudis Jumala väe ilmumist sellisel moel.
Kuid tuli on langenud peale sedagi, mistõttu meil on palju tööd teha,
enne kui olukord maal hakkab taas normaliseeruma.
Pia, me elame ajal, kus Iisrael on jagatud kaheks.
Meil on Juuda ja Iisrael.
1. Kuningate raamatus räägitakse neist sündmustest,
mistõttu mõtlesin kutsuda sind kaasa sellele teekonnale.
Kui sul on Piibel ligi, ava see 1. Kuningate 16. peatüki juurest.
Vaatame pisut, milline see olukord oli.
1. Kuningate 16:29:
"Ahab, Omri poeg, sai Iisraeli kuningaks
Juuda kuninga Aasa kolmekümne kaheksandal aastal;
ja Ahab, Omri poeg, valitses Samaarias Iisraeli
üle kakskümmend kaks aastat."
Nii et, Ahab oli võimul üsnagi pikka aega.
Ahab polnud mingi paipoiss, vaid põhjustas palju probleeme.
Ka suguvõsa, kust ta tuli,
oli kaldunud kõrvale Jumala plaanidest,
lastes sisse mõjutusi ja jõude, mis ei kuulu Jumala kuningriiki.
Iisrael ja Juuda on ju Jumala rahvas.
Jumala rahvas on tulnud siia,
et peegeldada siin Jumala väge, armastust ja au.
Salm 30: "Aga Ahab, Omri poeg, tegi kurja Issanda silmis,
rohkem kui kõik need, kes enne teda olid olnud."
Ta tegi asju, mis olid halvad,
arvates ise kindlasti, et vahet pole ja küll elu läheb edasi.
"Jah, mu esiisad käisid küll rohkem või vähem Jumala teedel,
kuid nüüd valitsen mina ja teen, mis tahan."
Nii on ka Piiblis öeldud: "Kas sellest veel vähe oli,
et ta käis Nebati poja Jerobeami pattudes?
Ta võttis naiseks Iisebeli..."
Iisebel esindab kõike muud
kui Aabrahami, Iisaki ja Jaakobi Jumalat.
Nii avas Ahab tee ebajumalatele ja patusele eluviisile,
kui abiellus Iisebeliga,
sest Iisebel esindas just ebajumalaid.
Igaüks saab aru, mis on selle tulemus.
Seetõttu on ütlemata oluline teada, kellega sa abiellud.
Nii et, ära kiirusta selles küsimuses.
Inimesed ütlevad küll tihti:
"Oo, ma tunnen, et tema on see õige ja ma pean!"
Ei. Kõige esimene kriteerium on, et sel inimesel on sama suund elus.
Nii et, kui sa oled usklik, mida ma loodan, et sa oled
ja kui mitte, siis anna oma elu Jeesusele.
Kuid kui oled usklik, peaksid paluma Jumalalt,
et Ta annaks sulle selle hea anni - hea naise.
Naine on Jumala poolt antud hea and,
mis on sulle abiks ja õnnistuseks igas su eluvaldkonnas.
Kui me Piaga abiellusime,
oli Pia pea 20-aastane ja mina 21-aastane.
Me otsustasime, et elame ühiselt, kuni surm meid lahutab,
kuigi lootsime tookord ja loodame tänaseni,
et surm ei lahutaks meid.
Oleme mõelnud, et pigem oleks tore, kui Jeesus tuleks enne tagasi.
Jah, on võimalik, et me sureme enne seda,
kuid igal juhul on tegu eluaegse otsusega.
Me planeerisime oma elu ühiseks pikaks teekonnaks ette.
Nii on ka ülimalt oluline, et me ei valiks Iisebeli,
vaid et me valiks endale Estri või Juuditi või kellegi,
kelle süda on õiges kohas, kes austab ja armastab oma meest
ning kes omab ühtlasi sama suunda elus.
Kui võrratu see on
minna pühapäeva hommikul ühiselt jumalateenistusele
või palvetada igal hommikul enne argipäeva sehkeldusi koos,
lugedes ka julgustava lõigu mõnest heast raamatust ja Piiblist.
Seda kõike siis ühiselt Jumalat teenides.
Kogu see lugu aga ei lõppenud sellega,
vaid Ahab püstitas Baalile ka altari Baali kotta.
Baal on üleüldine nimi,
millega viidatakse erinevatele isandatele ja juhtidele
või ka teistele jumalatele.
Jumal aga ütles kohe alguses,
et meil ei tohiks olla Tema kõrval ühtki teist Jumalat.
Tema on esimene ja viimane - A ja O.
Jumal on meie Jumal
ja me peame jätma kõik teised jumalad.
Ütled nüüd: "Aga me kodus polegi mingeid teisi, valesid jumalaid."
Olen kindel, et mitte kõik, mis liigub, pole alati keelatud ja ohtlik.
Kuid me süda võib anda end üle mõnele muule asjale,
mistõttu peame olema ettevaatlikud,
et ka need head ja lubatud annid, mida Jumal meile annab,
ei tõmbaks meid kaasa,
röövides kogu me tähelepanu, jõu, huvi ja raha,
nii et Jumalale ei jää enam midagi.
Kui lähed kogudusse, kus pastor ütleb,
et täna on kümnise maksmise aeg Jumalale
ja sa vastad ehk: "Oi, aga mul pole võimalust selleks,
sest mul on nii palju muid väljaminekuid",
siis see on ohtlik.
Seetõttu sea Jumal alati esikohale,
pidades meeles,
et Jeesuse järgimine pole midagi rõhuvat, rasket ja painavat.
Pigem tähendab see rõõmu sellest,
et taas on uus päev ja Jumal on ikka sinuga
ja sa oled piisav ning täiuslik Tema silmis
ja Ta armastab sind.
Me armastame muidugi Teda ka,
kuigi aegajalt tuleb end selles osas läbi katsuda.
Kuid usutavasti mõistad, et Jumal on sinu poolt
ja armastab ning aitab sind.
Ta igatsus on, et kõik see hea, mille Ta on maailma pannud,
saaks sullegi osaks ja sa võiks kasutada seda õigel moel.
Miski aga ei tohi röövida su südant, sest see kuulub ainult Jumalale
ja nii see peakski jääma.
Kuid Ahab lasi siis kõigil neil asjadel Iisraeli sisse tulla.
Samal ajal elas ka prohvet Eelija, kes oli Jumala poolt valitud.
Kui Jumal kellegi valib, siis Ta valib,
küsimata kelleltki nõu, kas Ta võib seda teha või mitte?
Kui Jumal näeb mõnda inimest, kelle süda on avatud
ja kes tahab teha seda, mis on õige;
inimene, kes palvetab ja otsib Jumalat,
siis nõnda samuti pani Jumal oma käe Eelija elu üle,
valides ta oma prohvetiks.
Vana Testamenti lugedes on huvitav näha,
kui võimsalt Jumal omal ajal prohveteid kasutas.
Ehk on see kui vihjegi meile,
et me peaks tänapäeva koguduste- ja Jumala teenijatena
tõusma pisut kõrgemale tasemele.
Sellest ainuüksi ei piisa,
kui avaldame oma erinevaid arvamusi vaid Facebookis.
Jumal tahab, et me avaldaks tõeliselt mõju.
Miski aga ei sünni vähemaga kui läbi palve,
mille kaudu oleme vabastanud erinevaid asju juhtuma
ja samas ka sulgenud teatud asjade kulgemise.
Nagu Jeesus Peetruselegi ütles,
et see, mida maa peal seotakse, saab seotud ka taevas
ja mida maa peal vabastatakse, saab vabastatud ka taevas,
sest Tema annab meile taevariigi võtmed.
Me elame rasketel aegadel.
Võib ka öelda, et hetkel pole ärkamise aeg.
Nii et, kui me laulame: "Käes on nüüd Eelija päevad...",
siis me ei mõtle sel ajal sellele,
et maa ja kogu maailm on täis ebajumalaid ja nende väge.
Samas tasub mõelda,
kuidas kaasaja ebajumalad on sisse hiilinud.
On mitmeid asju, mis tekitavad tõsiseid küsimärke.
Nagu näiteks jooga ja kõikvõimalikud idamaised usundid,
mis on isegi usklike seas kohati aktsepteeritud.
Kuid me peame seisma vastu sellele, öeldes, et me ei lähe sellega kaasa
ega lepi ka sellega,
et me lapsed osalevad koolides mingites joogatundides.
Sest on erinevaid mõjuavaldajaid, mis ei tule mitte ülalt, vaid alt.
Keset kõike seda olukorda
liigume edasi 1. Kuningate 17:1 juurde.
"Tisbelane Eelija, Gileadi Tisbest, ütles Ahabile:
Nii tõesti kui elab Issand, Iisraeli Jumal, kelle ees ma seisan:
neil aastail ei ole kastet ega vihma muidu kui minu sõna peale!”
Wau!
Eelija läks kuninga juurde ja ütles: "Kuningas, nüüd on nii,
et mitte sina ei otsusta, vaid mina otsustan.
Kuna sina oled valinud Jumala rahvale sellise tee,
mis pole Jumalale meelepärane,
siis Jumal sulgeb oma taevad."
Muide, Jumal tegi koostööd inimestega.
Oled sa kunagi mõelnud sellele?
Meil on vahel Jumala suhtes mingi ülivaimulik usk stiilis:
"Kui Jumal tahab ja kui Jumal lubab;
kui Jumalal on hea tuju,
siis võib-olla Ta teeb seda või toda.
Kuid me ise ei saa kuidagi mõjutada Jumala plaane."
Tead mis?
Kui Jumal annab sulle prohvetliku sõna,
siis sinu asi pole mitte istuda kiiktooli
ja oodata, millal see sünnib,
vaid sinu asi on hakata palvetama ja otsima Jumala palet,
paludes, et Ta varustaks sind kõige vajaminevaga,
et Tema poolt antud sõna läheks täide.
Seetõttu usun ka, et kui rääkida Jeesuse tagasitulekust,
mida Ta ise on tõotanud ja millest on aastatuhandeid räägitud,
siis vaadates koguduse ajalugu, me näeme, et kogudus ootab.
Kogudus ütleb: "Maranata! Tule Issand Jeesus!"
Kui me aga ei hooli sellest,
võime me aeglustada prohvetliku sõna täitumist.
Usun, et me imestame paljude prohvetlike sõnumite üle,
süüdistades vahel pettununa Jumalat, et Ta pole olnud ustav neid täitma.
Ütleme: "Jaa, Jumal ütles ja lubas, kuid see polnud vist ikka õige asi.
Eeldavasti oli ikka nii, et see prohvet, jutlustaja või kes iganes,
kes mulle prohveteeris, eksis."
Jah, peab tõdema,
et aegajalt esineb prohveteid, kes eksivad,
kuid samas mitte ju kõik.
Enamus sõnumeid on siiski Jumalalt.
Kuidas selles kindel olla?
Võid selles olla kindel selle läbi,
et Jumal on ju sullegi andnud Püha Vaimu.
Püha Vaim elab sinu sees.
Jeesus ütles: "Nende seest voolavad elava vee jõed."
Meie sees olev Jumala Vaim tunnistab ühes meie vaimuga,
et me oleme Jumala lapsed.
Meie sees elab Jumala Vaim.
Võin öelda oma kogemustest, et kui Jumal annab prohvetliku sõna,
siis see on pigem kinnitav kui üllatav.
Aamen.
Miks nii?
Sest Jumal on juba varem andnud sulle teada oma tahtest.
Võimalik, et õhutanud sind ka palvetama
mõne asja, suuna või sammu pärast.
Jumal on teavitanud sind sellest juba ette,
kinnitades sind seejärel prohvetliku sõnumi läbi,
öeldes: "See on õige asi ja ma tahan, et teeksid seda või toda."
Nii saad sa ka kinnitatud.
Paljud prohvetlikud sõnad on ülimalt olulised ja ka õiged.
Samas aga pole see ka nii, et kes iganes prohveteerib -
olgu siis palve- või kodugrupis,
et ta on kohe prohvet.
Prohvetlik kõnelemine on vaimuand.
Prohvetiks olemine aga tähendab midagi sellist,
mida me siin Eelija kohta loeme.
Nii et, Eelija läks kuninga juurde.
Tänapäeva ühiskonnas
pole mitte kõigil võimalik kuninga jutule minna.
Samas aga on vaimses sfääris asju, mis peavad esile tulema.
Nii ütles ka Eelija,
et vihma ei saja muidu, kui vaid tema sõna peale.
Osa meist mõtleb ehk: "On alles ülbe kuju!
Eelija, kelleks sa end õige pead?
Sa oled tisbelane ja elad sealses piirkonnas,
kuid paljud isegi ei tunne sind
ega tea täpselt, oled sa õige või vale mees?"
Kuid Eelija ütles, et vihma sajab vaid tema sõna peale,
sest ta teadis,
et väljakuulutatud prohvetlikus sõnas peitub vägi.
Olles selle välja öelnud, ei jäänud ta seal mõtisklema,
kas ta prohveteering kuningale ikka vastas tõele või mitte?
Vaid 2. salmis me näeme, et "temale tuli Issanda sõna,
kes ütles Mine siit ära ja pöördu ida poole
ning ole varjul Kriti jõe ääres, mis on ida pool Jordanit!"
Siit sinna on ikka päris pikk teekond.
Umbes 70 km või linnulennul 60 km.
Tegu on pika teekonnaga, kuid ta sai korralduse minna teele.
Kes iganes on siin piirkonnas liikunud, see teab, et see võtab aega.
Tol ajal polnud ka mingit asfalti ega kiireid autosid.
Ainuüksi põõsad, mäed, loomad, ussid ja kõike muud sarnast.
Kuid Jumal ütles, et ta peab minema.
"Jõest saad sa juua,
ja ma olen käskinud kaarnaid seal sind toita.”
Ja ta läks ning tegi Issanda sõna järgi."
Eelija asus teele nagu Issand oli teda käskinud.
Ta oli seda õppinud.
Ka meil on võimalus õppida,
et kui Jumala Vaim midagi tunnistab ja ütleb,
siis me ei pea alati hakkama ringi jooksma
ja küsima kõigilt: "Ei tea, on see ikka Jumalast?",
vaid me õpime ise kuulama Jumala Vaimu häält.
"Ja ta läks ning tegi Issanda sõna järgi:
ta läks ja elas Kriti jõe ääres, mis on ida pool Jordanit.
Ja hommikuti tõid kaarnad temale leiba ja liha..."
Liha ja leib hommikusöögiks. Aamen.
"...samuti õhtuti leiba ja liha, ja ta jõi jõest."
Nii et, ta sai nii leiba, liha kui vett.
Kes selle kõige varustas?
Loomulikult Jumal.
Nüüd tekkib muidugi küsimus, kust kaarnad need lihatükid said?
Ma ei usu, et Jumal pani Eelija toorest liha sööma.
Eeldavasti oli tegu ikka küpsetatud ehk grillitud lihaga.
Me muidugi ei tea täpselt, aga kujutagem siis ette veidi.
Küsimus pigem on, kust kaarnad selle liha said?
Mine tea, ehk lendasid Ahabi lauast mööda,
kui tollele hommikusööki serveeriti.
"Oi, vaata! Seal on kaks head lihatükki,
mistõttu viime need Eelijale."
Ja siis õhtul tegid veel teise tiiru,
haarates kaasa pisut leiba ja liha.
Vesi oli juba koha peal olemas.
Igal juhul kandis Jumal oma prohveti eest hoolt,
hoides teda elus.
Jumal ei hävita oma prohveteid, vaid õnnistab neid.
Ta oli väga rahul Eelijaga.
Tol ajal oli paljusid, kel polnud hommikusöögiks liha.
Ka õhtusöögiks mitte.
Nii et, mõned võisid ehk isegi kadedad olla:
"Aaa, ta saab midagi lisa!
Kuidas küll ta saab igapäevaselt süüa head leiba ja liha?"
Elu aga on selline,
et "mõne aja pärast juhtus, et jõgi kuivas..."
Mõtleme kohe,
kas siis Jumal poleks saanud seda takistada?
Kuid kuula nüüd!
Maal valitses täielik kuivus, samas kui Eelija oli ise öelnud,
et vihma ei saja enne, kui ta selleks loa annab.
Seetõttu kuivaski jõgi ära.
Taevas oli kinni, päike lõõskas,
puud ja lehed kuivasid ära ning Eelija oli täiega päevitunud.
Nii et, see oli negatiivne lugu, et jõgi kuivas ära,
kuna maal polnud sadanud vihma.
"Ja temale tuli Issanda sõna, kes ütles:
Võta kätte, mine Sareptasse, mis kuulub Siidonile, ja ela seal!
Vaata, ma olen käskinud ühte lesknaist seal sind toita.”
Ehk teisisõnu: "Eelija, ära mitte arvagi, et nüüd on kõik.
Sa ei prohveteerinud end tupikseisu, mille tulemusena sured,
vaid ma olen Sareptas valinud juba ette ühe lesknaise."
Ainuüksi juba lesknaise staatus annab meile aimu, millega on tegu -
tal pole palju, aga samas piisavalt.
"Ma õnnistan teda selliselt,
et tal oleks piisavalt nii sinu, enda kui kõigi jaoks.
Nii et, tõuse ja mine Sareptasse."
Salm 10: "Ja ta võttis kätte ning läks Sareptasse.
Ja kui ta jõudis linna värava juurde,
vaata, siis oli seal üks lesknaine puid korjamas.
Ja ta hüüdis teda ning ütles:
Too mulle ometi pisut vett mõne nõuga, et saaksin juua!”
Heakene küll. See on veel mõistetav.
"Ja kui naine läks vett tooma, siis ta hüüdis temale järele
ning ütles: Too mulle ka paluke leiba!”
"Mu kõht koriseb!
Vajan nii vett kui leiba,
nii et lesknaine - aita mind!"
"Aga naine vastas: Nii tõesti kui Issand, su Jumal, elab,
ei ole mul kakukestki,
vaid ainult peotäis jahu vakas ja pisut õli kruusis.
Vaata, ma olen korjanud paar puutükki,
ja ma lähen ning valmistan midagi enesele ja oma pojale,
et saaksime veel süüa, enne kui sureme.”
Päris sünge vastus lesknaiselt Eelijale.
Ometi oli Jumal öelnud Eelijale,
et Ta on käskinud sel leksnaisel kanda hoolt ta eest.
Nii nägi Eelija, et tegu polnud veel viimase sõnaga,
vaid see tuli jätta Jumalale.
Sest see lesknaine oli piiratud oma mõtteviisi poolest.
Ta teadis, et tal on peotäis jahu ja pisut õli
ning poeg, keda toita.
Tal oli vaid nii palju jahu, et teha üks ciabatta või pita leib,
mida siis viimase söögikorrana koos pojaga süüa.
Me teeme sellest olukorrast vahel väga suure numbri,
kuigi sünge see ju oli tõesti.
"Siis ütles Eelija temale: Ära karda! Mine tee, nagu sa oled öelnud!
Aga esmalt valmista sellest mulle pisike kook ja too see minule!
Pärast valmista enesele ja oma pojale!"
Et siis: "Mine ja tee nagu oled plaaninud,
aga esmalt anna mulle!"
Lesknaine muidugi ei mõistnud,
et kui ta annab selle väikese koogi Eelijale,
siis ta tegelikult annab selle taeva Jumalale.
Sest Jumal ise oli käskinud ja korraldanud nii
ja nüüd oli hetk Jumalal endal mängu astuda.
Hea sõber - Jumal on ustav.
Jumal kannab hoolt me eest.
Jumala Sõna on tõde -
see on jah ja aamen Jeesuses Kristuses.
Kuid selle looga jätkame juba järgmine kord,
mistõttu pane kalendrisse järgmine saateaeg suurelt kirja,
et sa seda ometi maha ei magaks.
Kui aga siiski magad,
siis TV7 arhiivis on kõik me saated järelvaadatavad.
Seal on sadu saateid ja lugusid Jumala suurusest ning väest.
Kõike head!
Lõpetuseks aga veel väike palve.
On palju inimesi, kes pole oma usus kindlad.
Nad ei tea, kas nad on päästetud ja kuuluvad jumalariiki.
Kuid see uks on su jaoks valla,
mistõttu võid astuda sealt sisse kasvõi kohe praegu.
Las me aidata sind selles ühe väikese palve kaudu,
mida paluda kogu südamest, kutsudes Jeesuse oma ellu.
Nii et, korda Pia järel, öeldes:
Jeesus Kristus,
tahan alistuda Sulle.
Sina oled minu pääste.
Sa surid minu eest
ja ma usun Sinusse.
Seetõttu Jeesus,
ma võtan su vastu.
Tule mu ellu.
Ja nii nagu Sa puudutasid tookord inimeste elusid,
palun, et puudutaksid ka minu oma just praegu.
Ma tunnistan,
et Jeesus on minu Issand
ja mina Sinu laps.
Järgnen Sulle
päevast päeva.
Hea sõber, kes sa palusid seda palvet -
ma kuulutan sulle, et su patud on sulle andeks antud.
Sa oled Jumala laps, mistõttu hoia sellest kinni.
Ja kui sul on mõni usklikust sõber,
siis mine ta juurde ja anna talle teada, et oled otsustanud järgida Jeesust.
Nii saate järgida üheskoos nii Jeesust kui üksteist,
jõudes üks päev taevasse.
Kõike head ja ole õnnistatud!
Kohtumiseni!
Jeesust ümbritsesid inimesed,
kes kummardasid Teda ka oma varaga.
Nad ei jutlustanud ega teinud seda, mida Jeesuse jüngrid tegid,
kuid nad andsid oma osa,
kandes hoolt selle eest, et majandusasjad olid korras.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas